b'\n_START_ARTICLE_\nGra\xc5\xa1evina\n_START_PARAGRAPH_\nGra\xc5\xa1evina, bijela sorta gro\xc5\xbe\xc4\x91a i istoimenog vina. Pretpostavlja se da je porijeklom iz srednje Europe, ali se toliko udoma\xc4\x87ila kod nas da je mnogi smatraju autohtonom sortom._NEWLINE_U Hrvatskoj je to jedna od najpopularnijih bijelih sorti._NEWLINE_Vino gra\xc5\xa1evine je naj\xc4\x8de\xc5\xa1\xc4\x87e slamnato\xc5\xbeute boje, izra\xc5\xbeenog mirisa, suho, srednjeg sadr\xc5\xbeaja alkohola i ekstrakta, ugodno gorkasto i ve\xc4\x87 kao mlado vino razvija sortni miris i aromu istaknute svje\xc5\xbeine._NEWLINE_S obzirom na veli\xc4\x8dinu utjecaja pedoklimatskih uvjeta na aromu vina, uz varijetalnu oznaku gra\xc5\xa1evina, \xc4\x8desto se navodi i ona regionalna (pr. Gra\xc5\xa1evina slavonska ili Gra\xc5\xa1evina erdutska, ovisno o vinogorju)._NEWLINE_Drugi nazivi: Gra\xc5\xa1ica, Riesling italico, La\xc5\xa1ki rizling, Welschriesling, Olasz Rizling i Rizling Vla\xc5\xa1sky.'